**Հավելված**
**ՀՀ կառավարության 2006 թվականի**
**հոկտեմբերի 5-ի N 1416-Ն որոշման**

Հավելված
ՀՀ կառավարության 2017 թվականի
\_\_\_\_\_\_\_\_\_\_ -ի N \_\_\_\_\_ -Ն որոշման

**ԿԱՐԳ**

**ՄԵՂՐԻ ԱՆԱՍՆԱԲՈՒԺԱՍԱՆԻՏԱՐԱԿԱՆ ՓՈՐՁԱՔՆՆՈՒԹՅԱՆ**

1. Սույն կարգով կարգավորվում են չփաթեթավորված և չմակնշված բնական մեղրի անասնաբուժասանիտարական փորձաքննության (այսուհետ` փորձաքննություն) իրականացման կարգի և պայմանների հետ կապված հարաբերությունները:

2. Ջերմային վերամշակման ենթարկված բնական մեղրը, ինչպես նաև արհեստական մեղրը անասնաբուժասանիտարական փորձաքննության ենթակա չէ:

3. Մեղրի փորձաքննությունն իրականացնում են օրենքով սահմանված կարգով գործունեության իրականացման մասին ծանուցած անձինք:

4. Մեղրի փորձաքննության իրականացումը մեղրի իրացման գործընթացներում ապահովում են մեղր իրացնող ֆիզիկական և իրավաբանական անձինք:

5. Փորձաքննության նպատակով մեղրը ընդունվում է Հայաստանի Հանրապետության կառավարության 2010 թվականի հոկտեմբերի 21-ի N 1499-Ն որոշմամբ սահմանված կարգով և Ձև N 2 ուղեկցող անասնաբուժական համապատասխան փաստաթղթերով:

6. Մեղրը փորձաքննության ենթակա է հեղուկ կամ բյուրեղացված վիճակում կամ ամբողջական մեղրախարսխով, եթե սերեկված է (մեղրախարսխի բջիջների` մեղրով լցվածությունը և փակվածությունը) մեղրախարսխի առնվազն 2/3-ը:

7. Իրացման ենթակա մեղրը լինում է`

1) ըստ ծագման` բույսերի առողջ մասերի կամ բույսերով սնվող միջատների արտազատուկներից ստացված՝

ա. ծաղկային,

բ. նեկտարային,

գ. մեղրացողային.

2) ըստ արտադրության տեսակի`

ա. մեղրամոմային` թարմ կառուցված, չձվադրված մեղրախորսխի բջիջներում մեղուների կողմից պաշարված մեղր, որն իրացվում է փակ ամբողջական մեղրահացի կամ դրա կտորների տեսքով,

բ. չորացրած` մեղրով լցված, չձվադրած, չծածկված, չորացված մեղրամոմը,

գ. ճնշված` 450 C-ից ոչ բարձր ջերմաստիճանում չձվադրած մեղրամոմի սեղմումից ստացված մեղր,

դ. մաքրված (զտված)` օտար անօրգանական և օրգանական նյութերից մաքրման միջոցով ստացված մեղր,

ե. արդյունաբերական (կեղծված կամ արհեստական)` բնական մեղրին ոչ բնորոշ կամ անծանոթ համ և հոտ ունեցող կամ մակարդված կամ տաքացված կամ շաքար և կեղծման միջոց հանդիսացող այլ նյութեր պարունակող մեղր, որը անասնաբուժասանիտարական տեսակետից համարվում է պայմանական պիտանի:

8. Մեղրի փորձաքննությունը ներառում է զգայորոշման, մանրադիտակային հետազոտությունները:

9. Վարակիչ հիվանդությունների, մեղրի բնականության բացահայտման համար սույն կարգի 8-րդ կետով սահմանված հետազոտություններիրց բացի, կատարվում են մանրէաբանական լաբորատոր հետազոտություններ:

10. Փորձաքննության համար մեղրի նմուշառումը կատարվում է ապրանքախմբի յուրաքանչյուր միավորից կամ տարայից` մինչև 3 կիլոգրամ միավոր քաշի դեպքում` մինչև 100 գրամի, 3 կիլոգրամից ավելի միավոր քաշի դեպքում` մինչև 150 գրամի չափով: Մեղրամոմից նմուշառումը կատարվում է ապրանքախմբի յուրաքանչյուր երրորդ ամբողջական միավորից, մինչև 3 մեղրամոմի դեպքում` յուրաքանչյուրից` 5 x 5 սմ չափով կտորներ:

11. Նմուշառումը կատարվում է՝ բացառելով նմուշի արտաքին աղտոտումը, ինչպես նաև ապահովելով նմուշի ամբողջականությունը, մեկուսացումը և տեղափոխմանը ներկայացվող ջերմաստիճանային պայմանները:

12. Նմուշառում կատարելիս անասնաբուժասանիտարական փորձաքննություն իրականացնողի կողմից կազմվում է նմուշառման ակտ, 2 օրինակից՝ համաձայն սույն կարգի Ձևի, որում նշվում է նմուշառման վայրը կամ տեղը, ժամանակը, նմուշների անվանումը և տեսակը, նմուշի նույնականացումն ապահովող ծածկագիրը, քանակը և այն փորձաքննության ենթակա խմբաքանակը, որից կատարվել է նմուշառում, ում է ներկայացվում նմուշը, նմուշառման ակտը կազմողի անունը, ազգանունը, պաշտոնը, ակտի կազմման տեղը, ամսաթիվը: Նմուշառման ակտը կազմվում է առնվազն 2 օրինակից, որը ստորագրվում է նաև իրացնող ֆիզիկական անձի կամ իրավաբանական անձի կամ նրանց ներկայացուցչի կողմից: Նմուշառման 1 օրինակը պահվում է անասնաբուժասանիտարական փորձաքննություն կատարողի մոտ, մյուս օրինակը առձեռն կամ էլեկտրոնային ձևով հանձնվում է իրացնողին: Նմուշառումը կատարվում է մանրէազերծ գործիքներով, տեղադրվում արտաքին միջավայրի հետ շփումը բացառող և մաքուր տարայում և տեղափոխվում մանրէների աճը բացառող +40C-ը չգերազանցող ջերմաստիճանը ապահովող պայմանների ապահովմամբ:

13. Անասնաբուժասանիտարական փորձաքննությունը սույն կարգի 8-րդ կետով սահմանված դեպքում իրականացվում է 1 ժամվա ընթացքում, իսկ սույն կարգի 9-րդ կետով սահմանված դեպքում՝ 2 օրվա ընթացքում:

14. Մեղրի անասնաբուժասանիտարական փորձաքննության ավարտից հետո մեկ ժամվա ընթացքում անասնաբուժասանիտարական փորձաքննության ենթարկված մեղրի յուրաքանչյուր խմբաքանակի համար տրվում է անասնաբուժասանիտարական փորձաքննության եզրակացություն՝ առնվազն 2 օրինակից և պիտակ: Եզրակացության 1 օրինակը պահվում է անասնաբուժասանիտարական փորձաքննություն իրականացնողի մոտ, իսկ եզրակացության մյուս օրինակը և պիտակը տրվում են իրացնողին: Նմուշառման ենթարկված մեղրի խմբաքանակը իրացվում է անասնաբուժասանիտարական փորձաքննության եզրակացության և պիտակի առկայությամբ:

15. Անասնաբուժասանիտարական փորձաքննության եզրակացության և պիտակի ձևերը հաստատում է անասնաբուժության բնագավառում պետական վերահսկողություն իրականացնող լիազոր մարմինը՝ Հայաստանի Հանրապետության գյուղատնտեսության նախարարության սննդամթերքի անվտանգության պետական ծառայությունը (այսուհետ՝ լիազոր մարմին)՝ համաձայն Անասնաբուժության մասին Հայաստանի Հանրապետության օրենքի 7-րդ հոդվածի 1-ին մասի 2-րդ կետի: Փորձաքննության արդյունքների հիման վրա տրված եզրակացության մեջ նշվում է փորձաքննության ենթարկված մեղրի խմբաքանակի անասնաբուժասանիտարական տեսակետից անվտանգությունը և առանց սահմանափակումների սննդում օգտագործելու համար պիտանի լինելը:

16. Անասնաբուժասանիտարական փորձաքննության արդյունքների հիման վրա անասնաբուժասանիտարական փորձաքննության ենթարկված մեղրը ճանաչվում է անասնաբուժասանիտարական տեսակետից պիտանի (թույլատրվում է օգտագործման առանց սահմանափակումների) կամ անասնաբուժասանիտարական տեսակետից պայմանական պիտանի (թույլատրվում է սննդում օգտագործել վերամշակումից հետո կամ միայն սեփական կարիքների համար) կամ ոչ պիտանի (ենթակա է օգտահանման կամ ոչնչացման):

17. Փորձաքննության արդյունքների հիման վրա իրացման համար ոչ պիտանի ճանաչված մեղրը վերադարձվում է իրացնողին:

18. Ամերիկյան և եվրոպական փտախտով, պարկավոր մեղվաորդով, պարալիչով, սեպտիցեմիայով, հաֆնիոզով, ասպերգիլոզով, ասկոսֆերոզով, ակարոզով, վարոատոզով, տրոպիլելապս ինֆեստացիայով հիվանդ փեթակներից ստացված, խմորման կամ մակարդման նշաններով, կեղծված, տաքացման արդյունքում ֆերմենտային ակտիվությունը կորցրած, մեխանիկական խառնուրդներ, հակաբիոտիկներ պարունակող, Հայաստանի Հանրապետության իրավական ակտերով կամ միջազգային չափորոշիչներով սահմանված ջրի, դիաստազայի, ընդհանուր թթվայնության, ինվերտ շաքարների, սախարոզայի, ծաղկափոշու, հանքային աղերի, ռադիոակտիվության թույլատրելի մակարդակը գերազանցող, հիդրոօքսիլմեթիլֆուրֆուրոլի նկատմամբ հակազդած մեղրն անասնաբուժասանիտարական տեսակետից ոչ պիտանի է և ենթակա չէ իրացման:

19. Եթե հնարավոր չէ սույն կարգի 8-րդ և 9-րդ կետերով սահմանված հետազոտությունների արդյունքում տալ անասնաբուժասանիտարական լիարժեք գնահատական, ապա ախտորոշումը հաստատելու կամ հերքելու նպատակով, մեղրի անասնաբուժասանիտարական փորձաքննության արդյունքները մինչև 20 օրվա ընթացքում վերահաստատվում կամ հերքվում են լիազոր մարմնի կողմից սույն կարգի համաձայն իրականացված անասնաբուժասանիտարական փորձաքննության արդյունքներով: Հաստատման կամ հերքման անհրաժեշտության և իրականացման դեպքում անասնաբուժասանիտարական փորձաքննություն իրականացնողի կողմից կապի ցանկացած միջոցով անմիջապես հաղորդվում է լիազոր մարմնին:

20. Անասնաբուժասանիտարական փորձաքննության կասկածելի արդյունքները լիազոր մարմնի կողմից հաստատելու կամ հերքելու համար անասնաբուժասանիտարական փորձաքննության ներկայացվող նմուշառում կատարելիս կազմվում է նմուշառման ակտ՝ սույն կարգի Ձևի համաձայն, որում նշվում են նմուշառման նպատակը, նմուշների անվանումը և տեսակը, նմուշի նույնականացումն ապահովող ծածկագիրը, քանակը, խմբաքանակը, որից կատարվել է նմուշառում, ում է ներկայացվում նմուշը, նմուշառման տեղը, նմուշառման ամսաթիվը, ժամը, ախտորոշումը, որն անհրաժեշտ է հաստատել կամ հերքել, նմուշառման ակտը կազմողի անունը, ազգանունը, պաշտոնը, ակտի կազմման տեղը, ամսաթիվը:

21. Անասնաբուժասանիտարական փորձաքննության կասկածելի արդյունքները լիազոր մարմնի կողմից հաստատելու կամ հերքելու նպատակով անասնաբուժասանիտարական փորձաքննության ներկայացվող նմուշների նմուշառման ակտը կազմվում է 3 օրինակից, որը ստորագրվում է նաև մեղրի սեփականտիրոջ՝ ֆիզիկական կամ իրավաբանական անձի կամ նրանց ներկայացուցչի և նմուշն ընդունող անասնաբուժասանիտարական փորձաքննություն իրականացնողի կամ նրա ներկայացուցչի կողմից, և մեկական օրինակ առձեռն կամ էլեկտրոնային կամ փոտային առաքման ձևով հանձնվում է նրանց:

22. Անասնաբուժասանիտարական փորձաքննություն իրականացնողի կողմից վարվում է լիազոր մարմնի կողմից, համաձայն Անասնաբուժության մասին Հայաստանի Հանրապետության օրենքի 7-րդ հոդվածի 1-ին մասի 3-րդ կետի, սահմանված ձևի անասնաբուժասանիտարական փորձաքննության գրանցամատյան:

23. Անասնաբուժասանիտարական փորձաքննության արդյունքներով պայմանական պիտանի կամ ոչ պիտանի ճանաչված մեղրը, անասնաբուժասանիտարական փորձաքննության ենթարկված նմուշների մնացորդները հետազոտություններից հետո օգտահանվում կամ ոչնչացվում են Հայաստանի Հանրապետության կառավարության սահմանած կարգով և Հայաստանի Հանրապետության օրենսդրությամբ սահմանված պահանջների համաձայն:

**Ձև**

**ՆՄՈՒՇԱՌՄԱՆ ԱԿՏ N \_\_\_\_\_\_**

|  |  |
| --- | --- |
| \_\_\_\_ \_\_\_\_\_\_\_\_\_\_\_20 թ. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ակտի կազմման տեղը) |
|   |
| Ես` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ս՝ (նմուշառման ակտը կազմողի անունը, ազգանունը, պաշտոնը)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի ներկայությամբ`(ֆիզիկական անձի անունը, ազգանունը կամ իրավաբանական անձի անվանումը կամ նրա նեկայացուցչի անունը, ազգանունը, անձը հաստատող փաստաթղթի տվյալները) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ում(նմուշառման տեղը, պահման պայմանները, որտեղ կատարվում է նմուշառումը)անասնաբուժասանիտարական փորձաքննության նպատակով կատարել եմ նմուշառում \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (նմուշի անվանումը և տեսակը, նմուշի ծածկագիրը, քանակը, խմբաքանակը, որից կատարվել է նմուշառումը)  Նմուշը ներկայացվում է՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (անասնաբուժասանիտարական փորձաքննություն իրականացնողի անվանումը կամ անունը, ազգանունը, գտնվելու վայրը)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ախտորոշումը կամ ենթադրվող ախտորոշումը, որն անհրաժեշտ է հաստատել կամ հերքել/լրացնել, եթե նմուշառումը կատարվել է ախտորոշումը հաստատելու կամ հերքելու նպատակով/) |

|  |  |  |
| --- | --- | --- |
| Նմուշառման ակտը կազմեց` | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |
|   |   |   |
| Ակտի մեկ օրինակը ստացա՝ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(իրացնող ֆիզիկական կամ իրավաբանական անձի կամ նրա ներկայացուցչի ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |

|  |  |  |
| --- | --- | --- |
| Ակտի մեկ օրինակը ստացա` | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(նմուշ ընդունող փորձաքննություն իրականացնողի կամ նրաներկայացուցչի ստորագրությունը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |